Evit meizañ petra eo KDE, klaskomp taolenniñ framm un urzhiataer a-vremañ. Pevar gwelead a ya de ober. En traoñ tout e kaver ar periant hag ar meriant, parzhioù elektronek ha korrchoulevioù enframmet enno. Gant ar chasaus ma vije, da skouer, dilechiañ pazenn-ha-pazenn pennoù ar  bladenn galet tra ma vez homañ o treiñ, ez eus bet savet un eil gwelead, hini ar reizhiad korvoiñ, a oar kinnig servijoù un tamm klokoch (evel krouiñ, lenn, skrivañ pe dilemel ur restr). Pa ne oa ket kaoz betek-henn a gehentiñ etre an urzhiataer hag e arveriad, setu dres kefridi an trede gwelead, hini ar Chetal Arveriad Kevregat (Graphic User Interface) a ver trobarzhelloù enkas (stokellaoueg, logodenn) ha diskas (skramm, uhelgomzer). Diwar neuze eo prest an endro evit degemer an arloadoù, a zo meziantoù  dezho ur chefridi pleustrek (skridaozañ testennoù, krouiñ skeudennoù, seurfiñ war ar gwiad ha me oar), hag a ya dober ar pevare gwelead.